Komission kertomus Euroopan parlamentille ja neuvostolle jäsenvaltioiden tiettyjen hedelmäpuulajien viljelmistä Euroopan parlamentin ja neuvoston 19 päivänä joulukuuta 2001 antaman direktiivin 2001/109/EY soveltamiseksi vuonna 2002 suorittaman tilastotietojen keruun yhteydessä saaduista kokemuksista /* KOM/2004/0826 lopull. */





Bryssel 22.12.2004 KOM(2004) 826 lopullinen . KOMISSION KERTOMUS EUROOPAN PARLAMENTILLE JA NEUVOSTOLLE jäsenvaltioiden tiettyjen hedelmäpuulajien viljelmistä Euroopan parlamentin ja neuvoston 19 päivänä joulukuuta 2001 antaman direktiivin 2001/109/EY soveltamiseksi vuonna 2002 suorittaman tilastotietojen keruun yhteydessä saaduista kokemuksista 1. Tiettyjä hedelmäpuulajeja koskeva vuoden 2002 perustietojen keruu suoritettiin EU:n 15 jäsenvaltiossa Euroopan parlamentin ja neuvoston 19 päivänä joulukuuta 2001 annetun direktiivin 2001/109/EY[1] soveltamiseksi ja tietojen keruun parametreistä ja tietojen siirtoa koneellisesti luettavaan muotoon koskevista standardikoodista ja -säännöistä 27 päivänä joulukuuta 2001 tehdyn komission päätöksen 2002/38/EY[2] mukaisesti. Tämä vuoden 2002 tietojen keruusta saatuja kokemuksia koskeva kertomus esitetään direktiivin 2001/109/EY 7 artiklan mukaisesti. Komissio esitti edeltävän kertomuksen (vuoden 1997 tietojen keruusta saaduista kokemuksista) Euroopan parlamentille ja neuvostolle 14. kesäkuuta 2000 päivättynä asiakirjana KOM(2000) 362. 2. Vuoden 2002 perustutkimuksessa kerättiin tiedot seuraavista lajeista: syötäväksi tarkoitetut omenat (EU:n 15 jäsenvaltiossa) syötäväksi tarkoitetut päärynät (EU:n 15 jäsenvaltiossa, lukuun ottamatta Irlantia ja Suomea) persikat (vain Ranskassa, Kreikassa, Italiassa, Portugalissa, Espanjassa ja Itävallassa) aprikoosit (vain Ranskassa, Kreikassa, Italiassa, Portugalissa, Espanjassa ja Itävallassa) appelsiinit (vain Ranskassa, Kreikassa, Italiassa, Portugalissa ja Espanjassa) sitruunat (vain Ranskassa, Kreikassa, Italiassa, Portugalissa ja Espanjassa) pienet sitrushedelmät (vain Ranskassa, Kreikassa, Italiassa, Portugalissa ja Espanjassa). Saksa, Espanja, Irlanti, Luxemburg, Portugali ja Yhdistynyt kuningaskunta toimittivat vapaaehtoisesti tiedot omenoita muihin tarkoituksiin kuin syötäviksi hedelmiksi tuottavista viljelmistä. Saksa, Espanja, Luxemburg ja Alankomaat toimittivat vapaaehtoisesti tiedot päärynöitä muihin tarkoituksiin kuin syötäviksi hedelmiksi tuottavista viljelmistä. 3. Direktiivin 2001/109/EY 4 artiklan 4 kohdan mukaisesti jäsenvaltiot toimittivat komissiolle menetelmäraportit siitä, miten tietojen keruu suoritettiin. Kansallisia tiedonkeruumenetelmiä koskeva yhteenvetotaulukko sisältyy tämän komission kertomuksen liitteeseen I. Vuoden 2002 tietojen keruu suoritettiin - kokonaistutkimuksena Belgiassa, Tanskassa, Saksassa, Irlannissa, Luxemburgissa, Alankomaissa, Itävallassa, Suomessa, Ruotsissa ja Yhdistyneessä kuningaskunnassa (suurten tilojen osalta) - pinta-alaotantana Espanjassa - maatilaotantaan perustuvana tutkimuksena muissa jäsenvaltioissa. 4. Kaikkien jäsenvaltioiden tiedot toimitettiin komission päätöksessä 2002/38/EY mainittujen sääntöjen ja teknisten parametrien mukaisesti. Direktiivin 2001/109/EY 4 artiklassa todetaan, että jäsenvaltioiden on toimitettava perustietojen keruun tulokset komissiolle viimeistään tietojen keruuvuotta seuraavan vuoden lokakuun 1 päivänä. Toimitusajankohdat esitetään liitteessä 2. Kaikki jäsenvaltiot toimittivat tiedot kustakin lajikkeesta, jonka osuus on yli kolme prosenttia lajin istutusalasta. Vuoden 1997 tietojen keruuseen verrattuna edistymistä tapahtui ”huomioon otetussa hedelmätarhan pinta-alassa”. Kaikki jäsenvaltiot toimittivat vuoden 2002 tietojen keruun tulokset hedelmätarhojen nettopinta-alalta (”nettopinta-ala” tarkoittaa ainoastaan puiden istutusalaa). Direktiivin 2001/109/EY 1 artiklan 3 kohdan mukaan ”tietojen keruu koskee kaikkia tiloja, joilla on istutettuja hedelmäpuita, edellyttäen että tuotetut hedelmät on kokonaan tai pääosin tarkoitettu markkinoille”. Käytännössä tilanne eroaa jäsenvaltiosta toiseen vaihdellen tilanteesta ”ei vähimmäiskokoa” (kaikkien tilojen tiedot kerätty) tilanteeseen ”vähimmäiskoko [pic] 50 aaria”. Lisäksi eräät jäsenvaltiot ovat muuttaneet vähimmäiskokoa tietojen keruun välillä. Kun otetaan huomioon edellä mainitut parannukset nettopinta-aloja koskevan käsitteen yhteisessä käytössä, vuoden 2002 tietojen keruuta voidaan kokonaisuutena pitää tyydyttävänä. Tulevissa tutkimuksissa olisi mietittävä lajikkeiden ja koodien saattamista ajan tasalle sekä vähimmäiskokojen yhdenmukaistamista. Samoin olisi tutkittava tämän tietojen keruun yhdistämistä muihin tutkimuksiin, kuten maatilojen rakennetta koskevaan tietojen keruuseen. 5. Vuoden 2002 tietojen keruun keskeiset tulokset esitetään liitteessä 3, ja ne ovat saatavissa Eurostatin tietokannoista. EU:n hedelmätarhojen pinta-alasta 87,5 prosenttia keskittyy Espanjaan, Italiaan, Kreikkaan ja Ranskaan. EU:n hedelmätarhojen pinta-ala pieneni noin 161 000 hehtaaria (suhteessa 13 prosenttia) vuodesta 1997 vuoteen 2002. Tämä pienentyminen ilmeni erityisesti omena- ja päärynäpuiden kohdalla (sekä absoluuttisina arvoina että suhteessa mainittujen lajien kokonaispinta-alaan). Toisaalta piensitrushedelmäpuiden määrä lisääntyi (mikä johtui pääasiassa huomattavasta kasvusta Espanjassa). Kreikkaa, Irlantia ja Suomea lukuun ottamatta hedelmäpuualat supistuivat kaikissa jäsenvaltioissa. Kunkin lajin yksittäisten lajikkeiden osuuden analysointi osoittaa merkittäviä kehityssuuntia, jotka liittyvät kuluttajamieltymysten muutoksiin. LIITE 1 JÄSENVALTIOIDEN KÄYTTÄMÄT TIEDONKERUUMENETELMÄT –PERUSTIETOJEN KERUU 2002 +++++ TABLE +++++ +++++ TABLE +++++ +++++ TABLE +++++ +++++ TABLE +++++ LIITE 2 Hedelmäpuita koskeva vuoden 2002 perustietojen keruu +++++ TABLE +++++ LIITE 3 Taulukko A: Eri hedelmäpuulajien erittely maittain EU:n 15 jäsenvaltiosta, 2002 +++++ TABLE +++++ Taulukko B: Eri hedelmäpuulajien erittely maittain EU:n 15 jäsenvaltiosta, 1997[3] +++++ TABLE +++++ Taulukko C: EU-15, 2002 (EU-15, 1997[4] = 100%) +++++ TABLE +++++ [1] EYVL L 13, 16.1.2002, s. 21. [2] EYVL L 16, 18.1.2002, s. 35. [3] 1997: tiedot laskettiin uudelleen bruttopinta-alaperusteisista nettopinta-alaperusteisiksi Suomen, Ranskan ja Espanjan osalta. [4] 1997: tiedot laskettiin uudelleen bruttopinta-alaperusteisista nettopinta-alaperusteisiksi Suomen, Ranskan ja Espanjan osalta.